Čiūdzanas

Čiūdzanas, Čiūdzano karalystė (, okinav. Chuzan-wokuku, ,) – viena iš trijų karalysčių, valdžiusių Okinavos salą XIV–XV a. vid.

Iki tol Okinava valdyta daugybės vadų ir kunigaikštukų (adži), kurie gyveno tvirtovėse gusuku. 1314 m. salos pietuose, viduryje ir šiaurėje iškilo po vieną valdovą, t. y., prasidėjo vadinamasis Sandzano laikotarpis.Pearson, Richard. Ancient Ryukyu: An Archaeological Study of Island Communities, Honolulu: University of Hawaii Press, 2013, 323 psl. https://doi.org/10.1515/9780824865894 Laikotarpis tęsėsi iki salos suvienijimo 1429 m., kurį įvykdė Čiūdzano karalius Šio Hašis nukariavęs Hokudzaną ir Nandzaną.

 Raida 
Apie šalies priešistorę trūksta patikimų duomenų. Pasak legendinio pasakojimo, karalystę įkūrė Tensono dinastijos pradininkas Tensonas. Pirmasis žinomas valdovas, laikomas kunigaikščiu adži – Eiso dinastijos atstovas Tamagusuku. 1355 m. Urasojės pilies adži nuvertus Eiso dinastiją, šalį emė valdyti Satto klanas. Sato pirmasis iš šalies valdovų 1372 m. pradėjo mokėti Kiniją valdžiusiai Ming dinastijai duoklę ir užmezgė diplomatinius ir prekybinius santykius su Siamu, Džosonu. Jo palikuonis Bunei įgijo teisę nuo 1382 m. pasirašinėti Riūkiū šalies Čiūdzano karaliaus vardu.

1406 m. Bunėją nuo sosto nuvertė ir Satto dinastijos viešpatavimą nutraukė Šio Šišio. Naujasis valdovas ir jo įpėdinis toliau pasirašinėjo Riūkiū šalies Čiūdzano karaliaus vardu. Buvo nusiuntę pasiuntinį į Kiniją pranešti apie valdžios pasikeitimą. Manoma, kad iškart po perversmo Šišio perkėlė valstybės sostinę iš Urasojės į Šiurį.

1416 m. Šio Hašis nukariavo Hokudzano karalystę, o 1429 m. – pietuose esančią Nandzano karalystę, taip konsoliduodamas valdžią visoje Okinavos saloje ir įkurdamas Riūkiū karaystę『中国・琉球交流史』徐恭生（1991）、西里喜行・上里賢一訳、ひるぎ社.

 Valdovų sąrašas 
+Čiūdzano karaliaiVardasKandžiValdymo laikotarpisDinastijos pavadinimasPastabosTamagusuku玉城1314–1336EisoEidžio sūnusSeii西威1337–1349EisoSatto察度1350–1397 Satto Bunei武寧1398–1406 Satto Šio Šišio尚思紹1407–1421Pirmoji ŠioPirmąkart pavadintas pridėjus pavardę Šio 1421 m.Šio Hašis尚巴志1422–1429Pirmoji Šioiki 1439 m. valdė jau suvienytą Okinavą.

 Šaltiniai 

Kategorija:Azijos istorinės valstybės
Kategorija:Riukiu istorija